钦定古今图书集成/明伦汇编/官常典/第383卷 > 胥偃
## 钦定古今图书集成/明伦汇编/官常典/第383卷 > 胥偃

按《宋史》本传：“偃字安道，潭州长沙人。少力学，河东柳
开见其所为文，曰：‘异日必得名天下’。举进士甲科，授
大理评事，通判湖、舒二州，直集贤院，同判吏部南曹，
知太常礼院，再迁太常丞、知开封县。与御史高升试
府，进士既封弥，卷首，辄发视，择有名者居上，降秘书
省著作佐郎，监光化军酒，起通判邓州，复太常丞。林”
特知许州，辟通判州事，徙知汉阳军，还判三司度支
勾院，修起居注，累迁尚书刑部员外郎，遂知制诰，迁
工部郎中，入翰林为学士、权知开封府。忻州地震，偃
以为：“地震，阴之盛。今朝廷政令不专，上出而后宫、外
戚恩泽日蕃，此阳不胜阴之效也。宜选将练师，以防
边塞。”赵元昊朝贡不至，偃曰：“遽讨之，太暴。官遣使问
其不臣状，待其辞屈而后加兵，则其不直者在彼，而
王师之出有名矣。”又奏：“戍兵代还，宜如祖宗制，阅其
艺，后殿次进之。”会有卫卒赂库吏求拣冬衣，坐系者
三十馀人。时八月，霜雪暴至，偃推《洪范》“急恒寒，若之
咎，请从末减。”奏可。西塞用兵，士卒妻子留京者，犯法
当死。帝不忍用刑，或欲以毒置饮食中，令得善死，偃

如法。偃曰：“恤近遗远，非政也，况同罪异罚乎！”诏并释
之。未几卒。偃未仕时，家有良田数十顷，既贵，悉以予
族人。初，天下职田，无日月之限，而赴官者多以前后
为断。偃请水陆田各限以月，因著为令。常与谢绛受
诏试中书吏，而大臣有以𥳑属偃者，偃不敢发视，亟
焚之。欧阳修始见偃，偃爱其文，召置门下，妻以女。偃
纠察邢狱，范仲淹尹京，偃数纠其立异不循法者，修
方善仲淹，因与偃有隙。子元衡，有学行，能自立，为尚
书都官员外郎，并其子茂谌，咸早卒。偃妻直史馆《力
约》之妹，与元衡妇韩茂、谌妇谢，皆寡居丹阳。闺门有
法，江、淮人至今称之。